  Майя Бывальцева Следж-хоккеен шудонъя В. Н. Кузнецов нимо «Удмуртия» клуб Россилэн чемпионатаз куинетӥ инты басьтӥз. Ӵошатсконлэн йылпумъян люкетэз Тула улосвылысь Алексин карын ортчиз. Со сярысь командалэн «ВКонтакте» мерлыко вотэсысь огиназ ивортӥзы. Удмуртиысь спортсменъёс куинетӥ инты понна Оренбург улосвылысь «Ястребъёсын» ваче вуизы. Куинь пӧлысь кысэ пумиськонэз асьмелэнъёс 4:0, 2:0 лыдын вормизы. Нырысетӥ инты понна Москва улосвылысь «Феникс» но Ханты-Мансийскысь «Югра» нюръяськизы. 2:1 лыдын вормизы но бӧрсьысь кыкетӥ арзэ Россилэн чемпионэз луиз «Феникс». Тодэ вайытом, чемпионатлэн нырысетӥ люкетэз 2020-тӥ арын шуркынмонэ Ижкарын ортчиз, кыкетӥ люкетэз - южтолэзь кутсконын Оренбургын. Ватсалом, кылем сезонын «Удмуртия» озьы ик куинетӥ инты басьтӥз.  Тегъёс: Спорт Следж-хоккей Удмуртия Россия  